‘মমতা দিদিকে শুভেচ্ছা’ জন্মদিনে মুখ্যমন্ত্রীর দীর্ঘায়ু কামনায় বার্তা মোদির

ওয়েবডেস্ক – মুখ্যমন্ত্রী মমতা বন্দ্যোপাধ্যায়ের (Mamata Banerjee) জন্মদিনে তাঁকে শুভেচ্ছা জানালেন প্রধানমন্ত্রী নরেন্দ্র মোদি (Pm Narendra Modi)। প্রতি বছরই মমতা বন্দ্যোপাধ্যায়কে তাঁর জন্মদিনে শুভেচ্ছা (Birthday Greetings) পাঠিয়ে থাকেন প্রধানমন্ত্রী, এবারেও তার অন্যথা হল না। দিল্লি থেকে সেই শুভেচ্ছা বার্তা এল। প্রধানমন্ত্রী এক্স হ্যান্ডেলে মমতার দীর্ঘায়ু ও সুস্থতা প্রার্থনা করেছেন।

মোদি লিখেছেন, ‘পশ্চিমবঙ্গের মুখ্যমন্ত্রী মমতাদিদিকে জন্মদিনের শুভেচ্ছা। আমি তার সুস্বাস্থ্য ও দীর্ঘজীবন কামনা করি।‘ তবে এই নিয়ে এখনও মুখ্যমন্ত্রী কোনও প্রতিক্রিয়া জানাননি।

খাতায় কলমে মুখ্যমন্ত্রী মমতা বন্দ্যোপাধ্যায় ১৯৫৫ সালের ৫ জানুয়ারি জন্মদিন। সেই হিসেবে ২০২৬ সালের এই বছর তিনি ৭১ এ পা রাখলেন। এই দিনটি দলের নেতা কর্মীদের কাছে এক আলাদা আনন্দের দিন। শুভেচ্ছা বন্যা কালীঘাটের বাড়িতে। এদিন গঙ্গাসাগর সফরে যাচ্ছেন মুখ্যমন্ত্রী বন্দ্যোপাধ্যায়। মুড়িগঙ্গা সেতুর উপর সেতুর শিলান্যাস করবেন তিনি।

Birthday wishes to West Bengal Chief Minister Mamata Didi. I pray for her good health and long life.@MamataOfficial

— Narendra Modi (@narendramodi) January 5, 2026

আরও পড়ুন- SIR চলছে ‘হোয়াটসঅ্যাপ নির্দেশে’! নির্বাচন কমিশনকে কড়া চিঠি মমতার

মুখ্যমন্ত্রী নিজের লেখা বই ‘একান্তে’তে লিখেছেন যে ‘মায়ের কথা অনুযায়ী দুর্গাপুজোর মহাষ্টমীর দিন সন্ধিপুজোয় আমার জন্ম। এর তিনদিন আগে নাকি শুরু হয়েছিল একটানা প্রবল বৃষ্টি। আমি চোখ খোলার পরই নাকি বৃষ্টি থেমে যায়’। কাজেই সেই মতো ৫ জানুয়ারি মমতা বন্দ্যোপাধ্যায়ের অফিসিয়াল জন্মদিন। সেই মতো তাঁর ৭১ বছর। তাই এই দিনটি নিয়ে মাতামাতি করেন না মুখ্যমন্ত্রী। তবে তৃণমূল সুপ্রিমোর জন্মদিন হিসেবে স্বাভাবিকভাবেই দলীয় সমর্থক ও কর্মীদের মধ্যে উৎসাহ তুঙ্গে।